text: Helikopter nødlandet i Esbjerg
  13 august 2013 kl. 10.45
  21 personer måtte her til middag nødlande i en helikopter i Esbjerg Lufthavn.
  Det var på grund af tekniske problemer, at helikopteren blev tvunget tilbage på jorden, oplyser Syd og Sønderjyllands Politi.
  Nødlandingen skete klokken 12.14 og gik planmæssigt.
  Helikopteren var en såkaldt personalehelikopter, der var på vej med mandskab til Nordsøens arbejdspladser.
  